दस मिनट के बाद माँ उठीं और गैस बंद कर दिया।उबले गाजर और अंडे को एक प्लेट में निकाला और फिर कॉफी प्याले में भरकर मेघा को पीने के लिए दिया। मेघा कॉफी पीने लगी। माँ ने पूछा-”कैसी लगी कॉफी ?” मेघा ने कहा--”बहुत अच्छी है, पर मुझे यह समझ नहीं आ रहा है कि तुम कर क्या रही हो ?” माँ ने कहा--”बेटा, मैं तुम्हें जिंदगी का फलसफा समझाना चाह रही हूँ। गाजर, अंडा और कॉफी-तीनों अलग -अलग गुण वाली चीजें होकर भी एक तरह की परिस्थिति से गुजरे हैं। तीनों ने बराबर ताप सहा, एक जैसे ही विपरीत परिस्थिति से लड़े हैं लेकिन तीनों की प्रतिक्रिया अलग-अलग हुई है। गाजर ,जो देखने में तो कठोर लगता था, विपरीत परिस्थिति आते ही नरम हो गया,एक सीमा से ज्यादा आँच को बर्दाश्त नहीं कर पाया और अंदर ही अंदर गलता रहा।